Referat REPRÆSENTANTSKABSMØDE NR. 23, den 21.02.2018

**REPRÆSENTANTSKABSMØDE NR. 23**

**Referat af repræsentantskabsmødet den 21.02.2018 i Lejerbo, Trehøje.**

Deltagere: Bente Castenschiold, Mads Sloth Andersen, Marianne Hougaard, Anne Sakariassen og Maria Louise Bostrup.

Repræsentantskabsmedlemmer: Kurt Hougaard, Kirsten Bertelsen, Karen Villadsen, Lone Jørgensen, Annelise Mikkelsen, Lissy Pedersen, og Niels Risgaard, samt Richard Svend Trampedach, som deltog i stedet for Helene Kørner Hansen, som har valgt at trække sig fra repræsentantskabet.

Fra administrationen deltog forretningsfører Ebbe Johansson og Trine Taulbjerg Slot, som optog referat.

Afbud: Vilma Riisgaard samt Heidi Skov og Helene Kørner Hansen.

Dagsorden:

1. Valg af dirigent.
2. Formandens fremlæggelse af beretning for perioden fra sidste møde.
3. Endelig godkendelse af organisationens årsregnskab med tilhørende revisionsberetning, samt forelæggelse af budget.
4. Behandling af evt. indkomne forslag.
5. Nybyggeri/renovering.
6. Valg af formand, på valg er Bente Castenschiold.
7. Valg af medlemmer til organisationsbestyrelsen.

På valg er Marianne Hougaard og Mads Sloth Andersen.

1. Valg af suppleanter. P.t. er det Kurt Hougaard og Niels Riisgaard.
2. Valg af revisor.
3. Eventuelt.

Formanden bød velkommen

**Ad 1.**

Mads Sloth Andersen blev valgt som dirigent. Han takkede for valget og oplyste, at indkaldelsen var rettidigt indvarslet.

**Ad 2.**

Der henvises til formandens beretning som blev aflagt ved afdelingsmødet den 18. januar 2018.

Beretningen er blevet husstandsomdelt.

Beretningen blev godkendt.

**Ad 3.**

Ebbe Johansson gennemgik det udsendte regnskab, årsberetning og budget, herunder afdelingens udgifter og indtægter. Ligeledes blev henlæggelserne gennemgået, herunder henlæggelser til tab ved fraflytninger. Årets resultat i afdelingen blev et overskud på kr**.** 380.823 der er overført til afdelingens konto for opsamlet resultat. Herefter udgør det akkumulerede underskud på afdelingens konto for opsamlet resultat kr. 1.847.764 Der er pt. ingen ledige boliger i Lejerbo Trehøje. I indeværende år har boligorganisationen et driftsunderskud på kr. 9.704. Underskuddet er overført til arbejdskapitalen. Driftsunderskuddet skyldes større kontoholdsudgifter m.v. end budgetteret.

Arbejdskapitalen udgør kr. 609.658, hvoraf kr. 200 er bunden kapital, således at arbejdskapitalens disponible del pr. 30/9 2017 udgør kr. 609.458, svarende til kr. 3.539 pr. lejemålsenhed. Dispositionsfondens disponible del pr. 30/9 2017 er negativ med kr. -74.015. Mindstekravet til henlæggelser er på kr. 5.588 pr. lejemålsenhed.

Der kan henlægges via bidrag fra afdelingen indtil at arbejdskapitalen udgør kr. 3.058 pr. lejemålsenhed. Organisationsbestyrelsen har besluttet, at afdelingen skal indbetale bidrag til arbejdskapitalen, indtil maksimum pr. lejemål er opnået.

Der forventes et samlet tilskud fra dispositionsfonden på kr. 720.000 til afdelingen. Afdelingens bidrag m.v. kan opgøres til ca. kr. 320.000, således at dispositionsfondens disponible del forventes at udgøre ca. kr. 190.000 ved udgangen af indeværende periode svarende til kr. 1.104 pr. lejemålsenhed. Der foreligger tilsagn til afdelingen: Omprioritering kr. 70.000, driftsstøttelån kr. 250.000, lejetab kr. 400.000 og tab ved fraflytninger. I alt kr. 720.000.

Herefter blev organisationens regnskab med tilhørende revisionsberetning godkendt.

**Ad 4.**

Administrationen havde ikke fået punktet vedr. vedtægtsændring med på dagsordenen.

Det blev på afdelingsmødet besluttet, at der skulle stemmes om, at der fremadrettet kun må sidde én pr. husstand i repræsentantskabet og én pr. husstand i bestyrelsen.

Det blev vedtaget. Der bliver dermed udarbejdet en vedtægtsændring.

**Ad** **5.**

Intet til dette punkt.

**Ad 6.**

På valg var Bente Castenschiold.

Bente Castenschiold blev enstemmigt genvalgt.

**Ad 7.**

Valg bestyrelsesmedlemmer. På valg var Marianne Hougaard og Mads Sloth Andersen.

De ønskede begge genvalg, og blev begge enstemmigt genvalgt.

Mads Sloth Andersen blev valgt for to år, og Marianne Hougaard for ét år.

**Ad 8.**

P.t. er Kurt Hougaard og Niels Riisgaard suppleanter.

Richardt Svend Trampedach og Kirsten Berthelsen blev valgt som suppleanter.

Richard Svend Trampedach som 1. suppleant.

Kirsten Berthelsen som 2. suppleant.

**Ad 9.**

Repræsentantskabet valgte revisionsfirmaet Ernst & Young Partnerselskab, som revisor.

**Ad 10.**

Evt.

Næstformand Mads Sloth Andersen orienterede

På afdelingsmødet blev det overset, at Repræsentantskabet tidligere er skåret ned til 8 personer, dengang bestyrelsen blev skåret ned fra 7 til 5 medlemmer. Således vælges kun 8 repræsentanter ved næste års afdelingsmøde.

Der arbejdes med vinduer på Solhøj – der bliver udarbejdet budgetter, og det er en kendsgerning at arbejdet medfører huslejestigning for alle beboere, idet at Lejerbo Trehøje er én samlet enhed (afdeling).

Vinduerne er i så dårlig forfatning, at det er en nødvendighed at udskifte vinduerne.

Repræsentantskabet var enig i, at bestyrelsen måtte arbejde videre med en fornuftig løsning.

Der arbejdes stadig med molokker på Lindeallé, men man overvejer om det kan betale sig.

Såfremt man vælger molokker, er det vigtigt, at man fremtidssikrer dem, således at man kan sortere i flere sektioner, da man i fremtiden skal sortere endnu mere.

En beboer spurgte om renoveringsplanen på altaner i Skolevænget fra uge 18-33. Det betyder, at altaner skal være ryddet i længere tidsrum, hvilket en beboer er utilfreds med, idet man ikke må have noget til at stå på altanerne i så lang en periode.

Når arbejdet går i gang, kan man evt. forhøre, hvilke uger der vedrører de forskellige altaner. Således kan perioden med hvor lang tid altaner skal være ryddet evt. forkortes.

Der blev spurgt til hvornår man hører mere om køkkener i Blommehaven?

Ebbe Johansson undersøger med Ole Aastrup , som har meddelt, at låneansøgningen ligger ved Herning Kommune

Dirigenten takkede for god ro og orden..

Trehøje, den 21.02.2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift formand Bente Castenschiold underskrift dirigent Mads Sloth Andersen